ટીમમાં મગધ નરેશની ‘મગધ મીડીએટર્સ’, કાંપિલ્યની ‘કાંપિલ્ય કાઈટ કટર્સ’, વૈશાલીની ‘વૈશાલી વોરીયર્સ’, મદ્રની ‘મદ્ર મોડીફાયર્સ’ અને કર્ણની ‘અંગ અફિલીએટ્સ’ સાથે સાથે મારી ગાંધારની ‘ગાંધાર ગ્લેડીયેટર્સ’ બહારથી આવેલી ટીમ જ્યારે દુર્યોધનની – હસ્તિનાપુરની ‘હસ્તિનાપુર હીરોઝ’ એમ વિવિધ ટીમ રમવાની છે એમ નક્કી થયું. કૃષ્ણની ટીમ ‘દ્વારિકા ડિફેન્ડર્સ’ ને પણ આમંત્રણ અપાયેલું, પણ તેમણે ખેલાડીઓની ફિટનેસનો મુદ્દો આગળ કરીને એચપીએલમાં જોડાવાની નામરજી બતાવી. અને બધું ફાઈનલ થઈ રહ્યું હતું ત્યાં અચાનક પાંડવોની ‘પરફેક્ટ પાંડવાઝ’ ટીમ પણ મેદાનમાં ઉતરી જેમાં પાંડવો તથા તેમના સાળાઓ શામેલ હતા. કમને પણ એ ટીમને આયોજનમાં શામેલ કરવી પડી.